**Nagovor na slovesno**sti v Srednji Dobravi, 24.oktobra 2019

Ivo Vajgl

Spoštovane tovarišice in tovariši,

spoštovani udeleženci narodnoosvobodilnega boja,

spoštovane gospe in gospodje,

na ta posebno lep jesenski dan, ki navdaja z energijo in odpira neovirano komunikacijo med tistimi, ki živijo v našem spominu kot imena na tem spomeniku, posvečenem ljudem, ki so bili pripravljeni dati za svobodo, za domovino in upor proti zlu največjo žrtev,ki jo človek premore, svoje življenje.

Zavedajoč se časti,ki ste mi jo izkazali s povabilom, da spregovorim na tem posvečenem kraju, sem se ondan napotil sem, kjer smo se danes sestali. Prebral sem pesnikovo posvetilo o smotrnosti žrtvovanja, o pšeničnem semenu, ki je obrodilo vrednote za katere so tako tragično in tako nesebično hrabro padli vsi Žagarjevi in cela četa junakov iz teh gorenjskih vasi.

Padli so ker so verjeli v čas, ki se bo zgodil, ko bo bogastvo te lepe domovine dodeljeno vsem, ko bo v pravični družbi zavladal mir, mir med narodi, mir med nami, mir v naših srcih.

Veliko stvari, veliko dramatičnih preobratov se je zgodilo, od vojne v kateri je bilo ubitih več kot 60 milijonov ljudi. V svetu ta čas gori in tli več vojn in spopadov kot kdajkoli prej. S semenom, ki nam ga je zapustil profesor Zagar, ravnamo nemarno.

Obkroženi z ideologijami, ki nam jih ponujajo preroki krasnega novega sveta, ki v vsemu prekašajo domišljijo Orwelovih napovedi, smo se Slovenci v veliki meri prepustili zablodam populizma, neoliberalističnih prevar in zavajanj, nacionalističnih zablod in čarom cenenega povprečništva.

Za priložnostmi, ki smo jih dobili s svojo novo državo smo zaostali, ostali smo za dalj časa, kot države s primerljivo zgodovino, razdeljena in zagrenjena družba. Delitve in nezaceljene rane,ki bolijo po krvavih spopadih in degradaciji človečnosti, so se zgodile v vseh evropskih državah,ki so tako ali drugače sodelovale v drugi veliki svetovni vojni. Sla po maščevanju zmagovalcev je vodila roko v Franciji, v Italiji, na Norveškem, na Nizozemskem in v državah, ki so padle pod kontrolo Stalinove Sovjetske z*v*e*z*e. Resnica o teh dogajanjih je enako počasi ugledala dan kot pri nas le da gre priznanje tistih, ki so izdali in zavajali v Sloveniji težje od rok.

Ameriški predsednik Jimmy Carter je na zadnji dan svojega mandata posthumno rehabilitiral dozdevnega, toda nedolžnega udeleženca atentata na Abrahama Lincolna. Njegovi predhodniki si *z*aradi občutljivosti te teme tudi po debelem desetletju tega dejanja niso upali storiti.

V času, ki sem kot generalni konzul služboval v Clevelandu, mi je ugledni slovenski odvetnik, izseljenec druge generacije Charles Ipavec povedal zgodbo o s*v*ojem prijatelju iz študentskih časov, ki je bil doma iz Virginije. Ob nekem obisku pri njem doma, pri družini, ki je imela na hiši razobešeno zastavo južnjaške konfederacje iz ameriške državljanske vojne se je v živo prepričal da se delitve med ameriškim severom in jugom po kruti državljanski vojni po nekaj generacijah še niso polegle. . Ob vstopu ZDA v vojno priti nacistični Nemčiji je prijatelj emigriral v Kanado in se pridružil vojski Britanskega imperija, da mu ni bilo treba služiti ameriškim Jenkijem.

Pozaba in odpuščanje zahtevata svoj čas, včasih veliko časa. Medsebojno demokratično spoštovanje

In priznavanje bolečine pa je stvar racionalne odločitve. Mi te poti še nismo prehodili. Namesto da bi bila narodno osvobodilna vojna in upor dragulj v zgodovini slovenskega naroda, izvor ponosa in samozavesti, je v vedno istih, vedno včerajšnjih krogih raje predmet zaničevanja, ponarejanja, izbrisa.

Namesto junakov, partizanov in narodnih herojev, med njimi Staneta Žagarja, ki so ga izbrisali s priznanj prosvetnih delavcev, namesto komandanta Staneta, ki se mu je nedavno prišel pokloniti v Pirniče predsednik Katalonije Quim Torra in se zahvalil stotinam slovenskih prostovoljcev, španskih borcev, ki so se *z* orožjem uprli nastopajočemu nacizmu, fašizmu in frankizmu, namesto borcev kot je Franc Sever Franta, o katerem govori prvi partizanski film v slovenski državi, namesto Dakija in mnogih drugih padlih in preživelih upornikov, so heroji, ki jih mediji ponujajo vsem, posebej še mladim, tajkuni, šmikerji, estradni politiki, ki jim pomeni lastna podoba v ogledalu in na instagramu več kot zaveza služiti ljudem. Prepogosto mirno opazujemo politične igre, s katerimi se ustvarja ozračje permanentnih izrednih razmer, razpihuje zaničevanje državnih ustanov, parlamenta in sodstva.

Namesto da bi si kot člani Evropske Unije prizadevali doseči ugled in spoštovanje z odločnim zagovarjanjem mednarodnega prava, človekovih pravic, lastne in tuje suverenosti, pristajamo na priklopni sede*ž* v avanturah velikih , bogatih in močnih. Pristajamo na politične in geostrateške igre, ki imajo za cilj oslabiti Evropo, primer za to je bila Vilnuška deklaracija, s katero so anglo-američani opravičili napad in uničenje Iraka. Aktualen primer takšne politike je tudi takoimenovana Pobuda treh morij, ki jo je poleti gostil slovenski predsednik Pahor, njen osrednji, prikriti cilj pa je razdeliti Evropsko unijo na Ameriki poslušni del in tisti, ki ga je bivši ameriški obrambni minister Donald Rumsfeld označil kot staro in za njegove avanture neuporabno Evropo. Precejšen del slovenske politike aplaudira zaostrovanju odnosov z Rusijo, vlade pa sodelujejo v postopni preobrazbi obrambne zv*ez*e NATO v globalnega policaja. Ne vem, kaj počnejo slovenski vojaki v Afganistanu, Iraku in na ruskih mejah v baltskih državah. Prepričan sem, da bi bil lahko slovenski prispevek k evropski kolektivni varnosti tudi drugačen. Na kratko rečeno, pristajamo na hegemonijo svetovnih populistov, ki nam bodo na koncu ponudili vrv na katero se lahko obesimo skupaj svojími ideali. Pristajamo na to da smo plačniki računov za neo imperialistične vojne, za milijone obupancev, ki bežijo iz svojih razsutih domovin, nekritično sodelujemo v prekrajanju sveta, pod krinko solidarnosti in v službi tistih, ki si vedno in povsod prizadevajo odrezati *v*ečji kos piena.

Prostovoljno smo se odrekli kakršne koli aktivne vloge na področju bivše Jugoslavije, v trenutkih, ko bi s svojim poznavanjem novih držav in narodov s katerimi smo živeli, lahko prispevali k uresničevanju njihovih evropskih sanj.

Pokojni francosko nemški diplomat, filozof in vizionar, preživeli taboriščnik Stephan Hessel, prijatelj slovenskega stoletnika Borisa Pahorja je v svoji drobni knjižici zapustil klic Uprite se! Za tem klicem, po tej poti, ki se vijuga med nami še danes, so šli slovenski partizani . Dali so svoj častni delež uporu proti zlu ponudili so nam zgled. Naj jim bo večna slava!

Hvala za vašo pozornost